Geórgios Makrópoulos

Geórgios Makrópoulos (kreeka keeles Γεώργιος Μακρόπουλος; sündinud 29. septembril 1953) on kreeka malefunktsionäär ja maletaja, rahvusvaheline meister (1979), rahvusvaheline organisaator (2012). 

Makrópoulos on 1982. aastast Kreeka Maleföderatsiooni president. 2016. aastal valiti ta 11. korda jätkama presidendiametis (ametiaeg neli aastat). 

Aastatel 1986–1990 oli ta ühtlasi FIDE viitsepresident, 1990–1996 FIDE peasekretär ja seejärel kuni 2018. aastani FIDE asepresident. 2018. aastal esitas ta oma kandidatuuri FIDE presidendi ametikohale, kuid kaotas valimised Arkadi Dvorkovitšile.

Makrópoulos on seitsmekordne Kreeka malemeister ( 1971, 1973, 1975, 1977, 1978, 1980, 1985). Kreeka võistkonna koosseisus on ta mänginud kolmel maleolümpial (1972, 1974, 1980). 

Ta tegutseb ka maletreenerina. FIDE-lt on ta saanud FIDE treeneri nimetuse.

Välislingid

Geórgios Makrópoulos FIDE andmebaasis
Georgios Makropoulos re-elected President of Greek Chess Federation. chessdom.com, 23. detsember 2016

Kategooria:Kreeka maletajad
Kategooria:Kreeka malefunktsionäärid
Kategooria:Kreeka maletreenerid
Kategooria:Sündinud 1953